মহিলাদের জন্য অনলাইনে জিহাদি শিক্ষা জইশ-ই-মহম্মদের

ওয়েবডেস্ক- মহিলাদের জন্য অনলাইনে শিক্ষা (On line Class) চালু করছে জইশ-ই-মহম্মদ (Jaish-e-Mohammed) । নবগঠিত এই শিক্ষার শাখার নাম ‘জামাত-উল-মুমিনাত’ (Jamaat-ul-Muminat) । শিক্ষিকার ভূমিকায় মাসুদ আজহারের (Masood Azhar) দুই বোন ও পুলওয়ামাকাণ্ডে ( Pulwama Incident) জড়িতদের স্ত্রী।

জইশ-ই-মহম্মদ (জেইএম) এই অনলাইন কোর্সটি উদ্দেশ্য হল মৌলবাদি ও জিহাদি শিক্ষাদানের মাধ্যমে মহিলা ব্রিগেড তৈরি করা। আরও বেশি সংখ্যক জঙ্গি বাহিনীতে নিয়োগ করা।

জঙ্গি সংগঠনকে শক্তিশালী করাই উদ্দেশ্য। গোয়েন্দা সূত্রে খবর, মহিলাদের প্ররোচিত করে এই নিয়োগ প্রক্রিয়া চলছে। আগামী ৮ নভেম্বর থেকে ৪০ মিনিটে সেশন শুরু হবে। জিহাদি শিক্ষার দায়িত্বে রয়েছে জেইএম প্রধান মাসুদের দুই বোন, সাদিয়া আজহার এবং সামাইরা আজহার। এছাড়াও শিক্ষিকার ভূমিকা থাকবেন পুলওয়ামা কাণ্ডে সিআরপিএফ কনভয়ে জওয়ানদের মৃত্যুতে জড়িতদের স্ত্রীরা। মাসুদের ছোট বোন সাদিয়ার স্বামী জেইএম কমান্ডার ইউসুফ আজহার ‘অপারেশন সিঁদুর’-এর সময় নিহত হয়েছেন।

আরও পড়ুন-  ২০২৫-এর বর্ষা এত ভয়ঙ্কর কেন? নেপথ্যে কি জলবায়ু পরিবর্তন?

এই জিহাদি শিক্ষাদানে মহিলা শিক্ষার্থীদের কাছ থেকে ৫০০ টাকা করে কোর্স ফি নেওয়া হবে। অর্থাৎ এই ভাবে তহবিল সংগ্রহ করবে জিহাদি সংগঠনটি। নামপ্রকাশে অনিচ্ছুক এক গোয়েন্দাকর্তা সংবাদমাধ্যমকে জানিয়েছেন, এই কর্মকাণ্ডে সামিল হচ্ছে মাসুদ আজহার ও  জইশের কমান্ডারদের মহিলা আত্মীয়েরা।

তাঁরা অনলাইন কোর্সে অংশগ্রহণকারীদের জিহাদ এবং ইসলামের দৃষ্টিকোণ তাদের অনুপ্রাণিত করবে’। জঙ্গি সংগঠন জেইএম এত দিন সশস্ত্র জিহাদে মহিলাদের সরাসরি অংশগ্রহণ নিষিদ্ধ করেছিল। তবে সম্প্রতি মাসুদ ও তার ভাই তালহা আল সইফ সংগঠনের কার্যক্ষমতা বাড়াতে মহিলাদের শামিল করার অনুমোদন দিয়েছে।

দেখুন ভিডিও-